جمهورباشقانلیغی سؤزچوسو ابراهیم قالین، تورکیه-سوریه سرحدین‌ده گوونلی بیر بؤلگه‌نین فعلی اولاراق یاراندیغینی بیلدیردی.
ابراهیم قالین، پرزیدنت رجب طیب اردوغان باشقانلیغی ایله ائدیله‌ن کابینه توپلانتیسینا دایر مطبوعات کنفرانسی دۆزنله‌دی.
سوریه‌نین منبج بؤلگه‌سین‌ده تورک و آمریکا عسگرلرینین اورتاق کنترل فعالیتلرینین داوام ائتدیگینی و یئنی فعالیتلری اوچون ده دانیشیقلارین داوام ائتدیگینی خاطیرلادان قالین، بونلاری قید ائتدی:
"ادلبده، عفرینده و جرابلوسدا، اصلین‌ده منبجه قدر اولان تورکیه –سوریه سینیری ایچریسینده بو گون گوونلی بیر بؤلگه فعلی اولاراق اصلین‌ده یارانمیش دورومدا. بورادا نه پ‌کاکا ترور هؤرگوتو واردیر، بورادا نه داعش ترور هؤرگوتو واردیر، نه ده رژیم عنصورلاری واردیر. بورادا یئرلی خالق اؤز ایمکانلاری و تورکیه‌نین دستگی ایله بیزیم ده و اولوسلارآراسی توپلومون دا دستکلدیگی اؤزگور سوریه اوردوسو و دیگر سوریه‌لی عنصورلارلا اؤز یؤنتیمینی تامین ائتمک‌ده، اؤز اقتصادینی ایداره ائتمک‌ده، اؤز ایچ دینامیکلری بو بؤلگه‌نی گوونلی بیر شکیل‌ده ایداره ائتمه‌یه داوام ائتمکده‌دیر. اصلین‌ده بو دا اؤزلویون‌ده بؤیوک بیر اوغور".
قالین، عراق‌دا، سوریه‌ده و یا دونیانین هر هانسی بیر یئرین‌ده تورکیه‌یه یؤنه‌لیک تهدیدلره قارشی هر جور تدبیرین بوندان سونرا دا قرارلی بیر شکیل‌ده آلیناجاغینی وورغولادی.
